钦定古今图书集成/明伦汇编/官常典/第384卷 > 元
## 钦定古今图书集成/明伦汇编/官常典/第384卷 > 元

元置留守司于上都，兼本路都总管府。有留守、同知、
副留守诸员。其大都留守司，掌宫府守卫供亿，不理
京兆府事。

按《元史百官志》：“上都留守司兼本路都总管府，品秩
职掌如大都留守司，而兼治民事。车驾还大都，则领
上都诸仓库之事。留守六员，正二品；同知二员，正三
品；副留守二员，正四品；判官二员，正五品；经历二员，
都事四员，照磨兼管勾一员，令史四十四人，译史六
人，回回令史三人，通事、知印各二人，宣使一十二人。”
国初，置开平府。中统四年，改上都路总管府。至元三
年，又给留守司印。十九年，并为上都留守司，兼本路
都总管府。其属附见：

修内司，秩从五品。掌营修内府之事。大史一员，从五
品；副使三员，正七品。直长三员。正八品。至元八年，置
“祗应司。”秩从五品。掌妆銮油染表褙之事。大使一员，
从五品；副使二员，正七品；直长三员。正八品。

器物局，秩从五品，掌造铁器，内府营造钉线之事。大
使一员，副使一员，直长二员。

仪鸾局，秩正五品，大使二员，副使三员，直长二员。至
大四年，罢“典设署”，改置为局。

兵马司，秩正四品，指挥使三员，副指挥使二员，知事
一员，提控案牍一员，司吏八人。至元二十九年，置
警巡院，秩正六品，达鲁花赤一员，警巡使一员，副使
二员，判官二员，司吏八人。

平盈库。大使一员，副使一员。至元三十年置。

万盈库。达鲁花赤、监支纳、大使、副使各一员。中统初
置。

广积仓。达鲁花赤、监支纳、大使、副使各一员。中统初，
置永盈仓。大德间，改为“广积仓。”

万亿库，秩正五品，达鲁花赤一员，提举一员，同提举、
副提举各一员，提控案牍一员，司吏六人，译史一人。
至元二十三年置。

行用库，提点一员，大使一员，副使一员。

税课提举司，秩正五品，提举二员，同提举、副提举、提
控案牍各一员。元贞元年，置八作司，品秩职掌，悉与大都左右八作司同。达鲁花
赤一员，提领、大使、副使各一员。至元十七年，置
饩廪司，掌诸王驸马使客饮食，大使一员，副使一员。
至元二年，置上都应办所。延祐五年，改为饩廪司。
大都留守司，秩正二品，掌守卫“宫阙、都城调度、本路
供亿诸务，兼理营缮内府诸邸、都宫原庙、尚方车服、
殿庑供帐、内苑花木，及行幸汤沐宴游之所，门禁关
钥启闭之事。”留守五员，正二品；同知二员，正三品；副
留守二员，正四品；判官二员，正五品；经历一员，从六
品；都事二员，从七品；管勾承发架阁库一员，正八品；
照磨兼覆料官一员，部役官兼壕寨一员，令使十八
人，宣使十七人，典吏五人，知印二人，蒙古必阇赤三
人，回回令史一人，通事一人。至元十九年，罢宫殿府
行工部，置大都留守司，兼本路都总管，知少府监事。
二十一年，别置大都路都总管府，治民事，并少府监
归留守司。皇庆元年，别置少府监。延祐七年，罢少府
监，复以留守兼监事。其属附见：

修内司，秩从五品，领十四局人匠四百五十户，掌修
建宫殿及大都造作等事，提点一员，大使一员，副使
一员，直长一员，吏目一员，照磨一员，部役七员，司吏
六人。中统二年置。至元中，增工匠一千二百七十有
二户。其属附见：

“大木局”，提领七员，管勾三员。掌殿阁营缮之事。中统
二年置。

小木局，提领二员，同提领一员，副提领三员，管勾二
员，提控四员。中统四年置。

“泥厦局”，提领八员，管勾二员。中统四年置。

“车局”，提领二员，管勾一员。中统五年置。

“妆钉局”，提领二员，同提领二员。中统四年置。

铜局，提领一员，同提领一员，管勾一员。中统四年置。
以上六局，秩从八品。

“竹作局”，提领二员，提控一员。中统四年置。

“绳局”，提领二员。中统五年始置。

祗应司，秩从五品，掌内府诸王邸第异巧工作修禳
应办寺观营缮，领工匠七百户。大使一员，从五品；副
使一员，正七品；直长三员，正八品；吏目一员，司吏二
人。国初建西京殿宇，始置司以备工役。其属附见：
“油漆局，提领五员，同提领、副提领各一员，掌两都宫
殿髹漆之工。”中统元年置。

画局，提领五员，管勾一员。掌诸殿宇藻绘之工。中统
元年置。

“销金局，提领一员，管勾二员。掌诸殿宇装鋈之工。”中
统四年置。

裱褙局，提领一员，掌诸殿宇装潢之工。中统二年置。
“烧红局”，提领二员，掌诸宫殿所用心红颜料。至元元
年置。

器物局，秩从五品。掌内府宫殿、京城门户，寺观公廨
营缮，及御用各位下鞍辔、忽哥、轿子、帐房车辆、金宝
器物，凡精巧之艺，杂作匠户，无不隶焉。大使一员，从
五品；副使一员，正七品；直长二员，正八品；吏目一员，
司吏二人。中统四年，始立“御用器物局”，受省札。至元
七年，改为器物局。秩如上。其属附见：

铁局，提领三员，管勾三员，提控一人。掌诸殿宇轻细
铁工。中统四年置。

减铁局，管勾一员，提控二人，掌造御用及诸宫邸系
腰。中统四年置。

盒钵局，提领二员，掌制御用系腰。中统四年置。
“成鞍”局，提领三员，掌造御用鞍辔象轿。中统四年置。
“羊山鞍”局，提领一员，提控一员，掌造常课鞍辔诸物。
至元十八年置。

网局，提领二员，管勾一员。掌成造宫殿网扇之工。中
统四年置。

刀子局，提控二员。掌造御用及诸宫邸宝员佩刀之
工。中统四年置。

旋局，提领二员。掌造御用异样木植器物之工。中统
四年置。

“银𡱈。”提领一员。掌造御用金银器盒系腰诸物。中统
四年置。

轿子局，提领一员。掌造御用异样木植鞍子诸物。中
统四年置。

采石局，秩从七品，大使、副使各一员，掌夫匠“营造内
府殿宇寺观桥闸石材之役。”至元四年置。

石局总管。十一年，拨采石之夫二千馀户，常任工役，
置“大都等处采石提举司。”二十六年，罢立采石局。山
场提领一员，管勾五员。至元四年置。

大都城门尉，秩正六品。尉二员，副尉一员，掌门禁启
闭，管钥之事。至元二十年置，以四怯薛八剌哈赤为
之。二十四年，复以六卫亲军参掌。凡十有一门，曰丽
正，曰文明，曰顺承，曰平则，曰和义，曰肃清，曰安贞，曰
健德，曰光熙，曰崇仁，曰齐化，每门设官如上。

犀象牙局，秩从六品，大使、副使、直长各一员，司吏一人，掌两都宫殿营缮犀象龙床桌器系腰等事。中统
四年置，设官一员。至元五年，增副使，管匠户一百有
五十。其属附见：

雕木局，提领一员，掌宫殿香阁营缮之事。至元十一
年置。

牙局，提领一员，管勾一员，掌宫殿象牙龙床之工。至
元十一年置。

大都四窑场，秩从六品，提领、大使、副使各一员，领匠
夫三百馀户，营造素白琉璃砖瓦，隶少府监。至元十
三年置。其属三：

“南窑场。”大使、副使各一员。中统四年置。

西窑场。大使、副使各一员。至元四年置。

“琉璃局。”大使、副使各一员。中统四年置。

凡山采木提举司，秩从五品，掌采伐车辆等杂作木
植，及造只孙系腰刀把诸物。达鲁花赤、提举各一员，
并从五品；同提举一员，正七品；副提举一员，正八品；
吏目一员，司吏六人。至元十四年置。

上都采山提领所，秩从八品，提领、副提领、提控各一
员。至元九年，以采伐材木，炼石为灰，征发夫匠一百
六十三户，遂置官以统之。

凡山宛平等处管夫匠所，提领二员，同提领二员，“管
领催车材户”，提领一员。至元十五年置。

器备库，秩从五品。提点一员，从五品；大使一员，从六
品；副使二员，正七品；直长四员。正八品。掌殿阁金银
宝器二千馀事。至元二十七年置。

甸皮局，秩正七品，大使一员，管匠三十馀户。至元七
年置。十四年，始定品秩。二十一年，改隶留守司。岁办
熟造红甸羊皮二千有奇。

上林署，秩从七品，署令、署丞各一员，直长一员。掌“宫
苑栽植花卉，供进蔬果，种苜蓿，以饲驼马，备煤炭，以
给营缮。”至元二十四年置。

“养种园”，提领二员。掌西山淘煤，羊山烧造黑白木炭，
以供修建之用。中统三年置。

花园，管勾二员，掌花卉果木。至元二十四年置。
苜蓿园，提领三员，掌种苜蓿，以饲马驼膳羊。

“仪鸾局，秩正五品，掌殿庭灯烛张设之事，及殿阁浴
室门户锁钥，苑中龙舟圈槛、珍异禽兽给用。内府诸
宫、太庙等处祭祀庭燎，缝制帘帷，洒扫掖庭，领烛刺，
赤水手、乐人、禁蛇人等二百三十馀户。”轮直怯薛大
使四员，正五品；副使二员，从六品；直长二员，正八品；
都目一员，书吏二人，库子一人。至元十一年置局，秩
正七品。二十三年，升正五品。至大四年，仁宗御西宫，
又别立仪鸾局，设置亦同。延祐七年，增大使二员，以
宧者为之。领四提领所。

烛剌赤，提领八员，提控四员。

水手提领二员。

针工提领一员。

蜡烛局，提领一员。

木场，提领一员，大使一员，副使一员，掌受给营造宫
殿材木。至元四年，置南东二木场。十七年，并为一场。
大都路管领诸色人匠提举司，秩从五品，掌大都诸
色匠户理断昏田词讼等事。提举一员，从五品；同提
举一员，正七品；副提举一员，正八品；吏目一人，司吏
二人。中统四年，置人匠奥鲁总管府，秩从四品。至元
十二年，改提举司。十五年，兼管采石人户。秩如旧。
真定路东平路管匠官，秩从七品。每路大使一员，副
使一员。中统四年置。

保定路宣德府管匠官，秩从七品。保定大使一员，副
使一员，管匠官一员，《宣德》二员。中统四年置。

大名路管匠官，秩从七品，大使一员，管匠官三员。中
统四年置。

晋宁、冀宁、大同、河间四路管匠官，秩从七品，每路大
使、副使各一员。中统四年置。

收支库，秩正九品，掌受给营缮，提点一员，大使一员，
副使二员，直长二员，库子二人。至元四年置。

诸色库，秩从八品，掌“修内材木，及江南征索异样木
植，并应办官寺斋事。”大使一员，副使一员，司库二人。
至大四年置。

太庙收支诸物库，秩从八品，大使、副使各一员，司库
四人。至治二年，以营治太庙始置。

南寺、北寺，收支诸物二库，秩从七品，提领、大使各一
员，副使二员，司库之属凡十人。至治元年，以建寿安
山寺始置。

广谊司，秩正三品；司令二员，正三品；同知二员，正四
品；副使二员，正五品；判官二员，正六品；经历、知事各
二员，照磨一员。总和顾和买、营缮、织造工役、供亿物
色之务。至元十四年，改覆实司辩验官，兼提举市令
司。大德五年，又分大都路总管府官属，置供需府。至
顺二年罢之，立广谊司。

====世祖至元三年秋七月壬寅诏上都路总管府遇车驾巡幸行留守司事车驾还即复旧====按：《元史世祖本纪》云云。

至元十七年夏六月丁丑，“罢上都奥鲁官，以留守司
兼管奥鲁事。”

按：《元史世祖本纪》云云。

至元十八年春二月乙亥，立上都留守司。

按：《元史世祖本纪》云云。

至元十九年夏四月戊戌，敕以大都巡军隶留守司。
壬寅，以留守司兼行工部。

按：《元史世祖本纪》云云。

至元二十一年夏四月乙酉，立大都留守司兼少府
监。

按：《元史世祖本纪》云云。

至元二十三年，中书具两都留守司存减员数
按《元史世祖本纪》，至元二十三年冬十月己酉，中书
省具宣徽大司农大都上都留守司存减员数以闻。
帝曰“在禁近者朕自沙汰，馀从卿等议之。”

至元二十七年冬十月己卯，增“上都留守司副留守
判官各一员。”

按：《元史世祖本纪》云云。